CONSILIUL LOCAL AL MUNICIPIULUI CRAIOVA

HOTĂRÂREA NR.134
  
Consiliul Local al Municipiului Craiova, întrunit în şedinţa ordinară din data de 26.02.2009.

          Având în vedere raportul nr.23286/2009 întocmit de Direcţia Urbanism şi Amenajarea Teritoriului prin care se propune aprobarea Avizului prealabil de oportunitate şi teritoriul ce urmează a fi reglementat prin Plan Urbanistic Zonal privind investiţia: Reconsiderare configuraţie urbană funcţională şi structura volumetrică, în municipiul Craiova, zona B-dul Decebal şi rapoartele comisiilor de specialitate ale Consiliului Local al Municipiului Craiova nr. 73, 74, 77, 79, 80/2009 ;  

          În conformitate cu prevederile art.32, alin.1, lit.b din Legea nr.350/2001 privind amenajarea teritoriului şi urbanismului, modificată şi completată de Ordonanţa Guvernului nr. 27/2008;

          În temeiul art.36 alin.2 lit.c coroborat cu alin.5 lit.c, art.45 alin.2 lit.e şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

            Art.1. Se aprobă Avizul prealabil de oportunitate şi teritoriul ce urmează a fi reglementat prin Plan Urbanistic Zonal privind investiţia: Reconsiderare configuraţie urbană funcţională şi structura volumetrică, în municipiul Craiova, zona B-dul Decebal, prevăzut în anexa care face parte integrantă din prezenta hotărâre.
           Art.2.Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Urbanism şi Amenajarea Teritoriului vor aduce la îndeplinire prevederile prezentei hotărâri.

